text: Llapan qamkuna napaykusqa kankichik. Kaypi qillqasqayta qunqarqapusqaniña. Kunan ch'isim Qusqupi Alianza Francesa huk rimanakuyta ruranqa, chaymanmi rinay kachkan, chayqa chaypi ari kay yuyayniykunata hukkunaman riqsichimusaq. Huk p'unchawmi Qusqupi kamachikuq runa rimaspa pantarqusqa, chaymantataqmi achka runa imaymanataraq rimarparin, ichaqa kastilla simillapi ari rimarparinkupas, qillqarparinkupas. Paykunaqa "runa simiqa ancha allinmi, ancha misk'im, achka yachaykunatam apamun, manam wañunanchu, yachachikunam, …" nisparaq qillqarparinku, ichaqa, ¿ima simipitaq qillqankuri? kastilla simillapi ari. Ñuqa tapurikusaq ¿chaychu runa simi munay? Runa simita munaspaqa, runa simipi ari rimasunchikpas, qillqasunchikpas. Runa simipi mana rimaypas, mana qillqaypas chay qhichwa simi chiqniymi,